Den lille skriften

**Leiebetingelser & avbestilling**

**Bekreftelse & innsjekk**

Personen ansvarlig for bestillingen må være over 18 år. Ungdomsgrupper (grupper med mer enn 2

personer under 21 år) er kun tillatt etter forhåndsavtale med Sæteråsen Hytter & Camping. Vi

forbeholder oss retten til å kreve gyldig legitimasjon ved innsjekk.

Bestillinger over telefon, internett eller e-post er bindende umiddelbart og får en skriftlig bekreftelse

utstedt til den som foretar bestillingen. Vennligst kontroller at opplysningene er i samsvar med det som er avtalt. Dersom opplysningene på bekreftelsen ikke er korrekte, ber vi deg om å ta kontakt med oss omgående.

Hyttene er normalt tilgjengelige fra kl 15.00 på ankomstdagen. Utsjekk senest kl 12.00 på avreisedagen. Eventuelt avtale om senere utsjekk må avtales skriftlig.

**Leietakerens avbestilling**

Alle Reservasjoner unntatt de i pris kategorien ‘’ingen refusjon’’ kan avbestilles fritt inntil 7 dager før ankomst. Dersom du avbestiller innen 3-7 dager før ankomst må 50% av overnattingssummen betales. Ved senere avbestillinger eller manglende oppmøte (No show) blir du belastet for 100% av avtalt pris for oppholdet. Dårlige snøforhold, stengte fasiliteter o.l. gir ikke grunn til refusjon av leiebeløpet.

Leietakeren må selv bære kostnader som oppstår på grunn av sykdom eller ulykke i løpet av oppholdet. Dette gjelder også utlegg til en eventuell nødvendig hjemtransport. Dersom din helsetilstand er betenkelig, anbefaler Sæteråsen Hytter & Camping at det oppsøkes lege før bestilling.

Vi anbefaler også at leietaker kjøper en avbestillingsforsikring, f.eks. hos forsikringsselskap.

**Utleierens avbestilling**

Sæteråsen Hytter & Camping kan oppheve avtalen i følgende tilfeller:

Nektet adgang grunnet ugyldig legitimasjon. Mistenker vi at reglene for ungdomsgrupper ikke blir fulgt og gyldig legitimasjon ikke kan fremvises har Sæteråsen Hytter & Camping rett til å nekte adgang til campingplassen. Innbetalt leie da kan ikke kreves tilbakebetalt.

Utkastelse dersom du eller noen i ditt reisefølge forstyrrer ro og orden eller påfører boenheten skade med hensikt. Sæteråsen Hytter & Camping har i slike tilfeller rett til ytterligere erstatning utover leien og eventuelt depositum, inntil samtlige kostnader er oppgjort og betalt. Eventuelle ekstrautgifter i forbindelse med hjemreise betales av leietakeren. Det samme gjelder dersom ordensregler ikke blir

fulgt eller om det oppgitte maksimum antall personer blir overskredet uten forhåndsavtale og/eller boenheten benyttes til annet enn ferie- og fritidsformål dersom ikke annet er avtalt.

Uforutsette hendelse som fører til at boenheten ikke kan benyttes (f.eks. brann, skadedyr, langvarig strømbrudd, brudd på vannledning osv.). I slike tilfeller vil Sæteråsen Hytter & Camping være behjelpelig med å finne annet boalternativ på stedet hvis dette er mulig. Vi forsøker å finne best mulig boenhet, men kan likevel ikke garantere at ny boenhet finnes eller har like bra standard. Leietaker betaler samme pris eller lavere hvis den nye boenheten har lavere pris enn opprinnelig bestilte boenhet. Er det ikke mulig å finne alternativ boenhet vil Sæteråsen Hytter & Camping refundere leiebeløpet for den perioden boenheten kke kan benyttes. Ved force majeure (f.eks. streik, krig osv.) har både leietaker og utleier rett til å heve avtalen uten erstatningsplikt.

**Betaling**

All betaling skjer på forskudd direkte på campingplassen dersom ikke annet er avtalt på forhånd. Ubenyttete tilleggsytelser kan ikke kreves tilbakebetalt. Prisene er oppgitt i norske kroner.

**Endringer**

Endringer i bestillingen kan foretas fritt inntil 7 dager før ankomst. (Unntatt ved bestillinger i kategorien ‘’ingen refusjon’’.) Ved senere endringer gjelder øvrige avbestillingsregler. Endringer som ikke medfører avbestilling av en eller flere boenheter kan foretas inntil 24 timer før ankomst. Endringer i leieperioden forutsetter av boenheten er ledig til ønsket tidspunkt. Forkortet leieperiode gir ikke rett til tilbakebetaling av opprinnelig leiebeløp.

**Ansvar for skade, ulykker & mangler/problemer på stedet**

Bestiller står ansvarlig for skade som blir påført campingplassen som følge av uaktsom eller forsettlig opptreden av bestiller selv eller et medlem i reisefølget. For andre skader og ulykker henvises til informasjon på stedet – ta kontakt med resepsjonen omgående.

Ved mangler eller problemer på stedet skal du henvende deg til resepsjonen umiddelbart. I nødstilfelle kontaktes dessuten ansvarlig myndighet. Telefonnumrene finner du i hyttene og fellesbygget.